Els veïns de Burjassot seran atesos per l’INSS en el nou centre d’atenció i informació de Paterna
2025-07-24

La Direcció Provincial de l’Institut Nacional de la Seguretat Social (INSS) de València ha informat a l’Ajuntament de Burjassot que, en aquest mes d’octubre, va a obrir un Centre d’Atenció i Informació (CAISS) a Paterna, en l’avinguda Vicent Mortes Alfonso, nº 21. Centre al que, a partir de la seua obertura, prevista per al 17 d’octubre, s’hauran de dirigir els veïns i les veïnes de Burjassot per a realitzar les seues consultes relacionades amb la Seguretat Social.

El CAISS de Paterna atendrà a les poblacions de Burjassot, Godella, Rocafort i la pròpia Paterna. Per als burjassoters, la proximitat d’aquesta oficina suposarà un avantatge considerable a l’hora de realitzar les seues gestions amb la Seguretat Social ja que no s’hauran de desplaçar fins al centre de València per a poder dur-les a terme.

Com és habitual, aquest centre d’informació prestarà els seus serveis, com la resta de CAISS, mitjançant cita prèvia, que pot sol·licitar-se a través de la seu electrònica de la Seguretat Social, http://sede.seg-social.gob.es, o per telèfon, 901 10 65 70, disponible 24 hores al dia, els 365 dies de l’any o en el 96 317 61 11, de dilluns a divendres, de 9 a 14 hores.